Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 251/15/2202	Galanta, 23.6.2015
EEČ : 2-17-202-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec mal. XXXXX, nar. XXXXX, trvale bytom u matky XXXXX, rod. XXXXX, v XXXXX, hoci mu zo zákona o rodine vyplýva povinnosť vyživovať svoje dieťa, pričom rozsah vyživovacej povinnosti mu bol určený rozsudkom Okresného súdu Galanta sp. zn. SA-4C 190/1999 zo dňa 23. 2. 2005, právoplatným dňa 22. 4. 2005, ktorým bol zaviazaný prispievať na výživu svojho maloletého syna XXXXX sumou 200 Sk, t. j. 6,64 Eur mesačne, vždy do 20-teho dňa toho ktorého mesiaca vopred k rukám matky XXXXX, rod. XXXXX, si túto povinnosť voči XXXXX v XXXXX, v meste XXXXX a všade tam, kde sa zdržiaval, vôbec neplnil od mesiaca september 2013 do mesiaca máj 2015 vrátane, nakoľko bol nezamestnaný, čím mu za uvedené obdobie od septembra 2013 až do mája 2015 vrátane vznikol dlh na výživnom v celkovej výške 139,44 Eur voči XXXXX,

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ v Šali, Odboru kriminálnej polície uznesením ČVS: ORP-50/VYS-SA-2015 zo dňa 20. 5. 2015 v zmysle § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na ust. § 138 písm. b) Trestného zákona na tom skutkovom základe, ako je uvedené vo výrokovej časti tohto uznesenia. 

	Podľa § 207 ods. 1 Trestného zákona prečinu zanedbania povinnej výživy sa dopustí ten, kto najmenej tri mesiace v období dvoch rokov neplní, čo aj z  nedbanlivosti, zákonnú povinnosť vyživovať alebo zaopatrovať iného a taký čin spácha závažnejším spôsobom konania – po dlhší čas.

	V priebehu skráteného vyšetrovania bol k predmetnej trestnej veci vypočutý obvinený XXXXX, k predmetnému skutku sa prostredníctvom elektronickej komunikácie uskutočnenej s vyšetrovateľom PZ vyjadrila svedkyňa - poškodená XXXXX, rod. XXXXX. Do vyšetrovacieho spisu boli zadovážené listinné dôkazy, a to rozsudok Okresného súdu Galanta sp. zn. SA-4C 190/1999 zo dňa 23. 2. 2005, medzinárodný platobný príkaz a iné doklady o uskutočnených finančných prevodoch, obv. XXXXX bol zároveň vyšetrovateľom PZ písomne upozornený na možnosť uhradiť zaostalé výživné za celé obdobie, počas ktorého si neplnil vyživovaciu povinnosť voči mal. synovi XXXXX. 

	Obvinený XXXXX sa pri výsluchu dňa 10. 6. 2015 k spáchaniu predmetného prečinu priznal. Uviedol, že výživné počas uvedeného obdobia neplatil, nakoľko nebol trvalo zamestnaný a hľadal si prácu v zahraničí. Toho času je stále nezamestnaný, žije v XXXXX so svojou družkou a dvoma mal. deťmi, jeho príjmy sa však už ustálili, živí sa príležitostnými pomocnými prácami.  Ďalej uviedol, že svoj dlh na výživnom voči mal. XXXXX uhradil medzinárodným platobným príkazom XXXXX zo dňa 20. 5. 2015 v sume 140 Eur, adresovaným XXXXX. Taktiež predložil vyšetrovateľovi originál dokladu o zaplatení aktuálneho výživného na mesiac  jún 2015.

	Svedkyňa - poškodená XXXXX, rod. XXXXX sa pri komunikácii s vyšetrovateľom PZ uskutočnenej elektronickou formou vyjadrila, že obvinený XXXXX jej zaslal dlžné výživné na ich syna XXXXX v sume 140 Eur prostredníctvom medzinárodného platobného príkazu, čím potvrdila skutočnosti preukázané aj inými doposiaľ zabezpečenými dôkazmi. XXXXX počas uvedeného obdobia netrpel hmotnou núdzou, jeho potreby hradila z vlastných zdrojov.

Dňa 16. 6. 2015 vyšetrovateľ PZ predložil na Okresnú prokuratúru Galanta vyšetrovací spis s návrhom na zastavenie trestného stíhania z dôvodu zániku trestnosti činu, nakoľko obvinený si svoju vyživovaciu povinnosť dodatočne splnil a dlžné výživné v sume 140 Eur ako aj výživné za mesiac jún 2015 (v sume 268 Českých korún, t. j. 9,99 Eur) v plnej výške uhradil medzinárodným peňažným prevodom.  

Podľa ustanovenia § 86 ods. 1 písm. a) Trestného zákona trestnosť trestného činu zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 ods. 1 písm. a) Trestného zákona, a nakoľko neplnenie vyživovacej povinnosti nemalo trvalo nepriaznivé následky, trestnosť činu- zanedbania povinnej výživy podľa § 207 ods. 1, ods. 3 písm. b) Trestného zákona zanikla.
	
Pretože trestnosť uvedeného činu zanikla, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Michaela Jančárová
prokurátorka